stanford-oval/wikipedia huggingface dataset:
Kalugan alue
Aiheesta muualla

Kuvia tai muita tiedostoja aiheesta Kalugan alue Wikimedia Commonsissa
Kalugan alueen piirijako dynaamisella kartalla (venäjäksi) (admoblkaluga.ru)
| n k Keskinen federaatiopiiri |
| --- | --- | --- |
Hallinnollinen keskus: Moskova
|  Belgorod  Brjansk  Ivanovo  Kaluga  Kostroma  Kursk  Lipetsk  Moskova Alue  Orjol  Rjazan  Smolensk  Tambov  Tver  Tula  Jaroslavl  Vladimir  Voronež  |  Belgorod  Brjansk  Ivanovo  Kaluga  Kostroma  Kursk  Lipetsk  Moskova Alue  Orjol  Rjazan  Smolensk  Tambov  Tver  Tula  Jaroslavl  Vladimir  Voronež  |  |
| n k Venäjän aluejako |
| --- | --- | --- |
Federaatiosubjektit
| Tasavallat |  Adygeia  Altai  Baškortostan  Burjatia  Dagestan  Hakassia  Ingušia  Kabardi-Balkaria  Kalmukia  Karatšai-Tšerkessia  Karjala  Komi  Krim1  Mari  Mordva  Pohjois-Ossetia-Alania  Saha  Tatarstan  Tšetšenia  Tšuvassia  Tuva  Udmurtia  |  |
| Aluepiirit |  Altai  Habarovsk  Kamtšatka  Krasnodar  Krasnojarsk  Perm  Primorje  Stavropol  Taka-Baikalia  |  |
| Alueet |  Amur  Arkangeli  Astrahan  Belgorod  Brjansk  Irkutsk  Ivanovo  Jaroslavl  Kaliningrad  Kaluga  Kemerovo  Kirov  Kostroma  Kurgan  Kursk  Leningrad  Lipetsk  Magadan  Moskova  Murmansk  Nižni Novgorod  Novgorod  Novosibirsk  Omsk  Orenburg  Orjol  Penza  Pihkova  Rjazan  Rostov  Sahalin  Samara  Saratov  Smolensk  Sverdlovsk  Tambov  Tjumen  Tomsk  Tšeljabinsk  Tula  Tver  Uljanovsk  Vladimir  Volgograd  Vologda  Voronež  |  |
| Liittovaltiokaupungit |  Moskova  Pietari  Sevastopol2  |  |
| Autonominen alue | Juutalainen |  |
| Autonomiset piirikunnat |  Hanti-Mansia  Jamalin Nenetsia  Nenetsia  Tšukotka  |  |
| Lisää aiheesta |  Federaatiopiirit  Talousalueet  |  |
1de jure: Ukrainaan kuuluva autonominen tasavalta 2de jure: Ukrainaan kuuluva tasavallan alainen kaupunkipiiri
Kalugan alueen hallintorakennus Kalugan kaupungissa
Iguanodon

| Iguanodon |
| --- | --- |
 Iguanodon bernissartensiksen luuranko (Meyers encyclopedia, 1890).
 Varhaisliitukausi 126–125 Ma  PreЄ Є O S D C P T J K Pg N  ↓   
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Ylälahko::  Dinosaurukset Dinosauria
Lahko::  †Linnunlantioiset Ornithischia
Alalahko::  †Ornithopoda
Osalahko::  †Iguanodontia
Heimo::  †Iguanodontidae
Suku::  †Iguanodon  Mantell, 1825
Synonyymit
 Delapparentia turolensis Ruiz-Omeñaca, 2011  Iguanosaurus? Ritgen, 1828  Hikanodon? Keferstein, 1834 
Lajit
 †I. bernissartensis Boulenger, 1881  †I. galvensis Verdú et al., 2015  †I. ottingeri? Galton and Jensen, 1979 
Katso myös
   Iguanodon Wikispeciesissä   Iguanodon Commonsissa 
Infobox OKNimi-testi OK: 
Iguanodon (suom. "iguaanin hammas") oli linnunlanteisten dinosaurusten suku, joka eli varhaisliitukaudella noin 161–99 miljoonaa vuotta sitten. Se oli ensimmäinen löydetty ja toinen tieteellisesti kuvattu dinosaurus (1825), ja dinosaurusten alkuperäinen määrittely tehtiin sen sekä Megalosauruksen ja Hylaeosauruksen perusteella.
Fossiilit

Ensimmäiset Iguanodon-fossiilit löydettiin vuonna 1822 Etelä-Englannin Wealdin kivikerrostumista. Aluksi löydettiin vain fossiloituneita hampaita. Ne löysi ensimmäisenä Gideon Mantell, joka nimesi lajin vuonna 1825.
Aikojen saatossa, kun luita alkoi löytyä, tutkijat luulivat Iguanodonin olevan painava, kömpelö nelijalkainen dinosaurus, jolla oli suuri sarvi nenänpäässä – hieman kuin sarvikuonolla. Myöhemmin kuitenkin selvisi, että tämä "nenäpiikki" oli itse asiassa peukalopiikki.
Fossiilit > Vuoden 1878 löytö ja käsityksen muutos

Vuonna 1878 Belgiassa Bernissartin kaivoksessa kaivostyöläiset löysivät ensin kivettynyttä rautapitoista pyriittiä, jonka he erehtyivät luulemaan kullaksi. Jatkotutkimuksissa löydettiin kuitenkin 31 lähes täydellistä Iguanodonin luurankoa.
Näiden löytöjen myötä käsitys Iguanodonista muuttui: se ei ollutkaan kömpelö nelijalkainen, vaan kevytrakenteisempi eläin, joka pystyi liikkumaan myös kahdella jalalla. Samalla varmistui, että "nenäpiikki" oli todellisuudessa peukalopiikki, joita Iguanodonilla oli yksi kummassakin kädessä.
Nimi

Iguanodon tarkoittaa suomeksi "iguaanin hammasta", koska ensimmäiset löydetyt hampaat muistuttivat iguaanin hampaita.
Levinneisyys

Iguanodon oli laajalle levinnyt dinosaurus, ja sen fossiileja on löydetty muun muassa Pohjois-Amerikasta, Euroopasta, Aasiasta, Australiasta ja jopa Etelä-Afrikasta.
Kuvaus

Iguanodonit olivat raskasrakenteisia kasvinsyöjiä, jotka pystyivät liikkumaan sekä kahdella että neljällä jalalla. Ne olivat suunnilleen norsun kokoisia dinosauruksia, ja niiden takajalat olivat suuremmat kuin etujalat. Ne olivat noin 13 metriä pitkiä, 4 metriä korkeita ja painoivat lähes 4 000 kg. Nykyisten tutkimusten perusteella ne pystyivät liikkumaan jopa 19 kilometrin tuntinopeudella.
Kuvaus > Liikkuminen

Tutkimukset 1970-luvulla osoittivat, että Iguanodon vietti suurimman osan ajastaan neljällä jalalla, mutta pystyi juoksemaan kahdella jalalla esimerkiksi pakenemaan petoja. Se käytti etujalkojaan myös juodessaan tai kumartuessaan. Lisäksi on todettu, että sen jäykkä pyrstö pysyi suorana ilmassa, mikä teki sen asennosta kumaramman kuin aiemmin oletettiin.
Ravinto

Iguanodonin hampaat ja leuat olivat erittäin vahvat, mikä sopi hyvin kasviravinnon syömiseen. Sen poskihampaiden rivistö auttoi ruoan hienontamisessa. Se oli kasvinsyöjä ja söi muun muassa lehtiä, marjoja ja pähkinöitä.
Peukalopiikki

Iguanodonilla oli huomattavat peukalopiikit, joiden tarkoitus on ollut pitkään paleontologien pohdinnan kohteena. Peukalopiikkien mahdollisiksi käyttötarkoituksiksi on ehdotettu puolustautumista petoeläimiä vastaan, siementen ja hedelmien käsittelyä, lehtien repimistä oksista sekä keskinäisiä taistelut lajitovereiden kanssa. Vaikka näitä teorioita on esitetty, niille ei ole löydetty suoraa fossiilista todistusaineistoa, ja osa teorioista on herättänyt epäilyksiä piikin käytön tehokkuuden ja tarkoituksen suhteen.
Kuvia

Iguanodonin suussa sijaitsi sen hyvät poskihampaat
Iguanodonin peukalopiikki
1800-luvun Iguanodon-veistos Lontoon Crystal Palacessa.
Hampaat, jotka ensimmäisestä Iguanodonista löydettiin
Louis Dollo ohjaa Iguanodonin dioraaman rakentamista. Léon Beckerin maalaus vuodelta 1884.
Lionel Messin ura

Messi on edustanut seuraurallaan merkittävimpänä Barcelonaa vuodet 2004–2021. Hän edustaa kansainvälisellä tasolla Argentiinan maajoukkuetta.
Lionel Messi on argentiinalainen jalkapalloilija, joka edustaa yhdysvaltalaista Inter Miamia ja Argentiinan A-maajoukkuetta. Hän aloitti ammattilaisuransa vuonna 2004 FC Barcelonan ja voitti vuoteen 2021 mennessä lukuisia mestaruuksia, kuten kymmenen kertaa Espanjan pääsarjamestaruuden ja neljästi Mestarien liigan. Hän teki joukkueessa kaikkien aikojen yhden seuran ennätyksen 672 maalia. Hän liittyi Paris Saint-Germainiin vuonna 2021 ja voitti kahden vuoden aikana kahdesti Ranskan pääsarjamestaruuden ja kerran Ranskan supercupin. Inter Miamin kanssa hän on voittanut kerran sekä Leagues Cupin että MLS Supporters’ Shieldin. Messi on voittanut urallaan ennätykselliset 46 joukkuemestaruutta.
Messi edusti ensin Argentiinan alle 20-vuotiaiden maajoukkuetta, minkä kanssa hän voitti alle 20-vuotiaiden MM-kilpailut 2005. Hän liittyi Argentiinan A-maajoukkueeseen vuonna 2005 ja oli mukana voittamassa olympiakultaa 2008. Hän on voittanut joukkueen kanssa myös MM-kultaa 2022 sekä Copa Américan vuosina 2021 ja 2024. Hän on kaikkien aikojen eniten maajoukkuemaaleja tehnyt argentiinalainen.
Seurajoukkueura > FC Barcelona > Barcelonan ensimmäinen hattutemppu Real Madridia vastaan kahteen vuosikymmeneen (2006–2008)

Messi teki sarjakauden 2006–2007 ensimmäisen maalinsa elokuussa Celta Vigoa vastaan. Hän loukkaantui marraskuussa, kun hänen vasemman jalkansa jalkapöydästä murtui luu. Hän tarvitsi leikkausta ja pelasi seuraavan kerran helmikuussa. Barcelona tuli lopulta Real Madridin kanssa sarjassa toiseksi saatuaan niin ikään 76 pistettä. Barcelona tuli sarjankauden ja seurajoukkueiden MM-kilpailujen kauden toiseksi. Messi pelasi kaudella 26 sarjaottelua ja teki niissä 14 maalia. Hän loukkaantui marraskuussa 2006 Real Zaragozaa vastaan ja palasi pelaamaan muutaman kuukauden kuluttua. Hän teki kaudella hattutempun Real Madridia vastaan ensimmäisenä Barcelona-pelaajana kahteen vuosikymmeneen. Messi pelasi kaudella kaikki kilpailut mukaan luettuina 36 ottelua, joissa hän teki 17 maalia ja antoi kolme maalisyöttöä.
Messi aloitti kauden 2007–2008 tehden maalin Mestarien liigassa Olympique Lyonnaisia vastaan. Hän teki seuraavaksi kaksi sarjamaalia Sevillaa vastaan. Hän loukkasi reisilihaksensa joulukuussa ja oli poissa otteluista loppuvuoden. Messi tuli Fifan vuoden pelaajan äänestyksessä toiseksi Kakán jälkeen, ja Ronaldo jäi kolmanneksi.
Messi palasi loukkaannuttuaan kentille 14. tammikuuta ja teki helmikuussa kaksi maalia Mestarien liigan neljännesvälierissä Celticiä vastaan. Messi loukkaantui kaudella toisen kerran maaliskuussa ja oli poissa pelikentiltä noin kuukauden ajan, menettäen Barcelonalle ja Argentiinan maajoukkueelle yhteensä yhdeksän ottelua. Barcelona tuli sarjassa lopulta kolmanneksi voitti 19 ottelua ja hävisi yhdeksän. Messi pelasi sarjassa 28 ottelua ja teki kymmenen maalia. Mestarien liigassa hän taas pelasi yhdeksän ottelua ja teki kuusi maalia, joka oli toiseksi eniten Ronaldon jälkeen. Joukkueen uudeksi valmentajaksi valittiin kesällä 2008 Pep Guardiola.
Seurajoukkueura > FC Barcelona > Ensimmäinen Kultainen pallo (2008–2010)

Barcelona voitti sarjakauden 2008–2009 ylivoimaisesti voitettuaan 27 ottelua ja hävittyään viisi. Messi teki 23 ja syötti 13 maalia pelaamissaan 31 ottelussa. Barcelona voitti myös Mestarien liigan 2–0 Manchester Unitedia vastaan, ja Messi oli turnauksen paras maalintekijä yhdeksällä maalillaan. Joukkue voitti kaudella myös Copa del Reyn finaalissa 4–1 Athletic Bilbaota vastaan. Messi tuli vuoden 2008 maailman parhaalle pelaajalle myönnettävän Kultaisen pallon äänestyksessä toiseksi Cristiano Ronaldon jälkeen saatuaan 281 pistettä, kun Ronaldo sai 446.
Messi voitti sarjan myös kaudella 2009–2010 ja teki 34 maalia, mikä sivusi brasilialaisen Ronaldon nimissä ollutta Barcelonan yhden kauden ennätystä ja toi Messille uransa ensimmäisen Kultaisen kengän palkinnon. Hänestä tuli kaudella Barcelonan historian nuorin yli sata sarjamaalia tehnyt pelaaja. Joukkue voitti kaudella myös Espanjan supercupin Athletic Bilbaota vastaan, ja Messi teki kaksi maalia. Barcelona putosi Mestarien liigan semifinaalissa Inter Milanoa vastaan. Messi oli turnauksen paras maalintekijä kahdeksalla maalillaan, jotka hän teki 11 ottelussa.
Hän sai ensimmäisen Kultaisen pallonsa vuodelta 2009 historian nuorimpana voittajana. Hän oli myös ensimmäinen sen vastaanottanut argentiinalainen, mutta Messin mukaan Maradona olisi voittanut sen urallaan useammin kuin kerran. Hän sai ylivoimaiset 473 pistettä 480 mahdollisesta, kun toisena tullut Ronaldo sai 233 pistettä. Lisäksi Messi voitti Fifan vuoden pelaajan palkinnon.
Seurajoukkueura > FC Barcelona > Espanjan sarjan kausiennätys ja maalipörssejä (2010–2011)

Barcelona aloitti kauden 2010–2011 voittaen Espanjan supercupin Sevillaa vastaan, ja Messi oli turnauksen ainoa kolme maalia tehnyt pelaaja. Messi aloitti sarjakauden tehden Barcelonan avausmaalin. Hän oli syyskuussa viikon perran pois loukkaantumisen vuoksi, minkä takia hän menetti kaksi Barcelona-ottelua. Messi teki 60 maalia vuonna 2010 ja voitti tammikuussa 2011 toisen perättäisen Kultaisen pallonsa Xavia ja Iniestaa vastaan.
»Leo on paras pelaaja, jonka olen koskaan nähnyt ja tulen näkemään. Me pärjäämme kyllä varsin mallikkaasti ilman häntäkin, mutta pelimme taso ei olisi yhtä hyvä kuin nyt.» 
(Messin valmentaja Pep Guardiola Mestarien liigan 2010–2011 loppuottelun jälkeen.)
Barcelona voitti lopulta sarjamestaruuden 96 pisteellään, ja Messi teki 31 maalia pelaamissaan 33 ottelussa, minkä seurauksena hän jäi maalipörssissä toiseksi 40 maalia tehneen Ronaldon jälkeen. Joukkue voitti myös Mestarien liigan Manchester Unitedia vastaan. Messi teki ottelussa yhden maalin, ja hän oli lisäksi kolmannen kerran peräkkäin turnauksen paras maalintekijä tehtyään 12 maalia 13 ottelussa. Tulos oli myös kaikkien aikojen yhden kauden ennätys Ruud van Nistelrooyn kauden 2002–2003 tuloksen jälkeen. Hän oli tehnyt Mestarien liigassa uransa aikana yhteensä 39 maalia 59 ottelussa. Hän teki kaudella 2010–2011 kaikkiaan 53 maalia pelaamissaan 54 ottelussa. Hänet valittiin ensimmäistä kertaa Uefan Euroopan parhaaksi pelaajaksi ylivoimaisessa äänienemmistöllä Xavia ja Ronaldoa vastaan.
Seurajoukkueura > FC Barcelona > Nousu Barcelonan maalikuninkaaksi sekä kausiennätykset (2011–2012)

Barcelona voitti kauden 2011–2012 alussa Espanjan supercupin Real Madridia vastaan, ja Messi oli kolmella maalillaan turnauksen paras maalintekijä. Sarjassa Barcelona jäi toiseksi 91 pisteellään, kun voittanut joukkue Real Madrid sai 100 pistettä. Messi oli turnauksen paras maalintekijä tehtyään 50 maalia 37 ottelussa, mikä on Espanjan sarjan kaikkien aikojen ennätys yhden kauden aikana. Mestarien liigassa joukkue hävisi semifinaalissa Chelsealle. Messi oli siitä huolimatta myös Mestarien liigan paras maalintekijä tehtyään 14 maalia 11 ottelussa. Barcelona voitti kaudella Copa del Reyn finaalissa 3–0 Athletic Bilbaota vastaan, ja Messi teki ottelussa yhden maalin.
Messi rikkoi maaliskuussa 2012 seurajoukkueensa virallisten otteluiden maaliennätyksen nostaen maalisaldonsa hattutempulla 234 maaliin 314 ottelussa. Hänestä tuli myös kaikkien aikojen ensimmäinen pelaaja, joka on tehnyt viisi maalia yhden Mestarien liigan ottelun aikana. Messi teki kaudella lisäksi kaikkien aikojen kausiennätykset 73 maalia seurajoukkueessa ja 82 maalia seura- ja maajoukkueessa. Hän voitti myös kolmannen perättäisen Kultaisen pallonsa vuodelta 2011, eikä kukaan ei ollut kyennyt vastaavaan yhtä nuorena.
Seurajoukkueura > FC Barcelona > 91 maalin kalenterivuosiennätys ja loukkaantumisia (2012–2013)

Messi aloitti kauden 2012–2013 vierasottelutappiolla Copa del Reyssä Real Madridille. Barcelona voitti sarjakauden saatuaan täydet sata pistettä, kun se voitti 32 ottelua ja hävisi kaksi. Messi oli sarjan ylivoimaisesti paras maalintekijä tehtyään 46 ja syötettyään 13 maalia pelaamissaan 32 ottelussa. Hän oli ensimmäinen, joka teki peräkkäin jokaista 19 liigajoukkuetta vastaan maalin, minkä lisäksi hänestä tuli sarjan nuorin 200 maalia tehnyt pelaaja.
Kausi päättyi kuitenkin ennenaikaisesti loukkaantumiseen toukokuussa 2013 ottelussa Atlético Madridia vastaan. Messi poistui kentältä 67. minuutilla, kun jo aiemmin todettu jalkavamma uusiutui. Hän oli loukkaantunut Paris Saint-Germainia vastaan huhtikuun alussa ja joutui olemaan muutaman ottelun pois sekä pelaamaan joitakin otteluita puolikuntoisena. Messin ennätyksellinen 21 peräkkäisen sarjaottelun maaliputki päättyi. Mestarien liigassa Barcelona putosi semifinaalissa Bayern Münchenille. ja Messi oli jaetulla kolmanneksi paras maalintekijä tehtyään kahdeksan maalia 11 ottelussa. Espanjan supercupissa Barcelona hävisi Real Madridille, ja Messi sai Ronaldon ohella maalipörssin.
Messi ohitti joulukuussa 2012 Gerd Müllerin yhden kalenterivuoden maaliennätyksen tehtyään 86. maalinsa ottelussa Real Betisiä vastaan. Kaikkiaan hän teki vuoden aikana 91 maalia, mikä on kaikkien aikojen maaliennätys yhden kalenterivuoden ajalta. Messi teki maaleista 80 vasemmalla ja kahdeksan oikealla jalalla sekä kolme puskemalla. Hänestä tuli tammikuussa 2013 ensimmäinen Kultaisen pallon saanut pelaaja neljästi. Hän solmi helmikuussa 2013 Barcelonan kanssa jatkosopimuksen, joka päättyisi kesäkuussa 2018. Messi teki kaudella Barcelonassa kokonaisuudessaan 60 maalia, joka oli 40,5 prosenttia koko joukkueen maalisaldosta. Hän teki ennätykselliset 24 vierasmaalia ja maalin viidessätoista vieraspelissä.
Seurajoukkueura > FC Barcelona > Loukkaantumisten kausi ja nousu maailman kovapalkkaisimmaksi jalkapalloilijaksi (2013–2014)

Messi aloitti sarjakauden 2013–2014 tehden kaksi maalia 7–0 voitossa Levantea vastaan. Hän kärsi alkukaudesta lihasvammoista ja joutui marraskuussa viikkojen pelitauolle reisilihaksen repämän vuoksi. Hän pelasi pelaamaan 6. tammikuuta Copa del Reyn ottelussa Getafea vastaan, jossa hän teki kaksi maalia. Messi teki Mestarien liigan lohkovaiheessa turnauksen neljännen hattutemppunsa Ajaxia vastaan. Barcelona putosi turnauksessa lopulta kaksiosaisen puolivälierän toisessa osaottelussa Atlético Madridia vastaan, ja Messi oli kahdeksalla maalillaan turnauksen kolmanneksi paras maalintekijä jaetulla Diego Costan kanssa.
Messi jäi neljän vuoden putken jälkeen Kultaisen pallon äänestyksessä toiselle sijalle vuonna 2013. Messi teki Copa del Reyn semifinaalissa maalin Real Sociedadia vastaan, mutta joukkue hävisi finaalissa Real Madridille. Barcelona jäi lopulta liigassa toiseksi jaetulla Real Madridin kanssa samoilla 87 pisteen tuloksilla, kun voittanut joukkue Atlético Madrid sai 90 pistettä. Messi oli turnauksen toiseksi paras maalintekijä Ronaldon jälkeen, kun hän teki pelaamissaan 31 ottelussa 28 ja alusti 11 maalia. Messi solmi toukokuussa 2014 Barcelonan kanssa jälleen jatkosopimuksen, jonka oli tarkoitus kestää vuoteen 2019 asti. Messin vuosipalkka nousi 20 miljoonaan euroon, mikä teki hänestä maailman kovapalkkaisimman jalkapalloilijan.
Seurajoukkueura > FC Barcelona > Nousu Espanjan sarjahistorian parhaaksi maalintekijäksi ja 400 Barcelona-maalia (2014–2015)

Barcelonan uudeksi valmentajaksi saapui kaudelle 2014–2015 Luis Enrique kahden kauden sopimuksella. Joukkueeseessa pelasi Messin lisäksi jo Neymar, ja kaksikko sai täydennystä Luis Suárezista, minkä seurauksena hyökkäyskolmikko sai nimen ”MSN”.
Messi teki sarjakauden ensimmäiset maalinsa 24. elokuuta ottelussa Elcheä vastaan. Hän teki 27. syyskuuta pelatussa ottelussa Granadaa vastaan uransa 400. maalin. Kauden ensimmäisen hattutemppunsa hän taas teki 22. marraskuuta 5–1 voitossa Sevillaa vastaan. Samaisessa ottelussa hän nousi Espanjan sarjahistorian parhaaksi maalintekijäksi 252. maalillaan. Messi jäi Ronaldolle toistamiseen peräkkäin Kultaisen pallon -valinnassa. Hän sai 15,76 prosenttiä äänistä, kun Ronaldo sai 37,66 prosenttia.
Messistä tuli helmikuussa 2015 lisäksi sarjahistorian paras syöttäjä. Hänestä tuli myös historian nuorin 300 sarjaottelua Barcelonassa pelannut pelaaja. El Clásicossa hänestä tuli eniten maalisyöttöjä antanut pelaaja turnauksen historiassa. Barcelona voitti lopulta sarjan, ja Messi oli Cristiano Ronaldon jälkeen toiseksi paras maalintekijä tehtyään niitä 43 kappaletta 38 ottelussa. Lisäksi hän antoi 21 maalisyöttöä. Joukkue voitti myös Mestarien liigan 3–1 Juventusta vastaan, ja Messi oli kymmenellä maalillaan jaetulla turnauksen paras maalintekijä Ronaldon ja Neymarin kanssa. Huhtikuussa Valenciaa vastaan hän teki Barcelona-uransa 400. maalin. Niistä 278 oli tehty Espanjan pääsarjassa, 75 Mestarien liigassa, 32 Copa del Reyssä, kymmenen Espanjan supercupissa, yksi UEFA Super Cupissa ja neljä seurajoukkueiden maailmanmestaruuskilpailuissa. Barcelona voitti myös Copa del Reyn, ja Messi teki viisi maalia kuudessa ottelussa. MSN teki kaudella yhteensä 122 maalia. Messi valittiin toistamiseen Uefan Euroopan parhaaksi pelaajaksi Ronaldoa ja joukkuetoveriaan Suárezia vastaan.
Seurajoukkueura > FC Barcelona > Viides Kultainen pallo ja uran 500. maali (2015–2016)

Messi teki sarjakauden 2015–2016 ensimmäisen maalinsa syyskuussa Atlético Madridia vastaan. Hän loukkaantui syyskuussa 2015 ja oli tauolla polvivamman takia lähes kahden kuukauden ajan. Barcelona voitti sarjan yhden pisteen erolla Real Madridia vastaan, ja Messi teki pelaamissaan 33 ottelussa 26 maalia ja syötti 16. Mestarien liigassa Barcelona putosi puolivälierissä Atlético Madridia vastaan, ja Messin maalimäärä jäi kuuteen seitsemästä ottelusta. Messi pelasi turnauksessa viidessä ottelussa, joissa hän teki niin ikään viisi maalia ja antoi kuusi maalisyöttöä. Messi voitti myös kolmannet seurajoukkueiden MM-kilpailunsa 3–0 River Platea vastaan. Joukkue voitti lisäksi Espanjan supercupin 5–4 Sevillaa vastaan. Messi teki ensin mainitussa yhden maalin ja jälkimmäisessä kaksi maalia.
Messi sai tammikuussa 2016 uransa viidennen Kultaisen pallon edeltävältä vuodelta. Hän sai 41 prosenttia äänistä, kun toisena tullut Ronaldo sai 27 prosenttia. Messi teki helmikuun alussa hattutempun Copa del Reyn semifinaalissa Valenciaa vastaan, kun Barcelona voitti ottelun 7–0. Hän teki myöhemmin saman kuun aikana uransa 300. sarjamaalin Sporting de Gijónia vastaan. Uransa 500. maalin hän taas teki 20. huhtikuuta Deportivo de La Coruñaa vastaan. Maaleista 411 oli tullut tavallisista pelitilanteista sekä 25 vapaa- ja 64 rangaistuspotkuista. Barcelona voitti kaudella jälleen Copa del Reyn 2–0 Sevillaa vastaan. MSN rikkoi edellisen kauden maalituloksensa tehtyään yhteensä 131 maalia.
Seurajoukkueura > FC Barcelona > Neljäs Euroopan Kultainen kenkä ja vapaapotkuennätykset (2016–2017)

Barcelona jäi sarjakaudella 2016–2017 toiseksi Real Madridin jälkeen voitettuaan 28 ottelua ja hävittyään neljä. Messi oli tappiosta huolimatta kauden ylivoimaisesti paras maalintekijä tehtyään 37 maalia 34 ottelussa. Lisäksi hän antoi 12 maalisyöttöä. Hän menetti kaudelta neljä sarjapeliä, niistä yhden sairastumisen vuoksi, kaksi loukkaantumisen vuoksi sekä yhden pelikiellon vuoksi. Mestarien liigassa joukkue putosi puolivälierissä Juvenusta vastaan. Messi oli turnauksen toiseksi paras maalintekijä Ronaldon jälkeen tehtyään 11 maalia yhdeksässä ottelussa. Barcelona voitti myös jälleen supercupin, edelliskauden tavoin Sevillaa vastaan. Messi teki toisessa osaottelussa yhden maalin.
Messi jäi vuoden 2016 Kultaisen pallon äänestyksessä toiseksi Ronaldon jälkeen. Ronaldo sai 745 ääntä ja Messi 316. Messi tuli Ronaldon jälkeen toiseksi myös vuoden The Best -palkinnon äänestyksessä. Hän teki kalenterivuonna yhteensä ennätykselliset 51 maalia, joka oli yhden enemmän kuin seuraavaksi tulleella Zlatan Ibrahimovićilla.
Messi teki 11. tammikuuta Copa del Reyn neljännesvälieräottelussa Atletic Bilabota vastaan Barcelona-uransa ennätyksellisen 26. vapaapotkumaalinsa, jolla hän tasoitti ennätystä aiemmin pitäneen Ronald Koemanin tasolle. Hän teki seuraavassa sarjaottelussaan Las Palmasia vastaan maalin, minkä myötä hän oli toinen kaikkia sarjajoukkueita vastaan maalin tehnyt pelaaja Raúlin jälkeen. Hän teki 27. vapaapotkumaalinsa 4. helmikuuta 3–0 kotivoitossa Atletic Bilbaota vastaan. Barcelona voitti Copa del Reyn 3–1 Alavésia vastaan, ja Messi teki ottelussa yhden maalin ja syötti toisen. Messi sai kaudelta uransa neljännen Euroopan Kultaisen kengän.